Wat ‘n kakspul! | Lewies Mymer
Wat ‘n kakspul!
August 3, 2011 Lewies Mymer	34 Comments
Daar is geen ander manier om die kakkastrofe te beskryf nie, geen eufemisme wat gepas is nie, kakkaklisme, kakkalêmitie ampers, maar sê kakspul, dan sien jy die ramp voor jou oë, ruik jy daardie stank van gefermenteerde riool wat vrygelaat word. Die gebou waarin ek werk, bestaan uit 4 vlakke, drie daarvan behorende tot die gedeelte waar ek my brood verdien. Ons is nou vanjaar 20 jaar in die gebou, paslik gevier ook nogal, en half trots dat dit so goed behoue gebly het, al is dit ‘n openbare gebou wat prooi is vir die vandalisme en ongeletterde grafitti van kwaaddoeners. Tot vandag toe. Toe tref die popo die fên, goed en behoorlik. Net jammer daai popo is al lankal geëet. Die rioolstelsel van die gebou bestaan uit ‘n struktuur pype wat van bo af by elke toilet aansluit, en dan deur die plafon op ons eerste vloer amper horisontaal loop om aan te sluit by die stelsel van die vloer onder ons. In daardie horisontale gedeelte is daar ‘n inspeksiegat. Erens deur die jare het die pyp aangepak, soos cholestrol in die are, en ‘n blokkasie veroorsaak. Na vele gesukkel om die probleem self op te los het ons ingenieursdepartement ‘n professionele plumber ingekry, daai soort wat sê “Jou kak is my brood en botter.” Maar waar anders moet daar oopgemaak word as juis by daai inspeksiegat, wat binne in ‘n vertrek is wat ons as vergaderingslokaal gebruik. En met al die gekarring in die pype spring daai prop met mening los, en ‘n stroom suiwer riool spuit by die inspeksiegat uit. Emmers vol. En die stank dring die hele gebou binne, elke vertrek, elke kantoor, tot die waar die uwe skuil. Dis nie ‘n stank van riool nie, g’n swaelreuk nie, eerder iets soos bobbejaanmis nadat die ou hom barstens gevreet het aan vrot grondboontjies en so drie dae later die lyf open. Daar was geen ander uitweg as om die gebou te ontruim en te sluit tot more nie, wanneer die loodgieters hopelik klaar sal wees, doeltreffend opgeruim het en die doodse stank verdamp het. Die een troos daarvan is ek dat ek nou by die huis sit en julle hierdie ongure storie vertel.
Previous PostJinne Oupagrootjie!Next Post‘n Strontstorm trek verby
34 thoughts on “Wat ‘n kakspul!”
LMGA.Jammer ek lag nou vir jou kak storie.Dit was seker ‘n baie kak gevoel?
eeeeeeeeeuuuuwwww voorwaar ‘n kakspul – en dis nou nie vuil taal nie
ek het slegte nuus vir jou…ek dink nie daardie reuk gaan in 100jaar verdamp nie…
klink lekker morsig
My jop het ook maar sy kak!
ek het vandag erge vuil taal gebruik, maar dit het niks gehelp nie!
Nou hoe gaan ek maak? het jy raad?
En daai ouens wat daar werk het nie eens nose cones aan nie!
Jissie Therina, dit was omtrent. Ek hoop maar dinge is more beter.
Ek kry die ouens jammer wat daar moet opruim. Ek is seker hulle haat hulle werk.
Spuit kort-kort deur die dag toilet spray daar. Roosgeur. Hehehe, sadisties van my, né!
O hemel, ek wil my nie eers probeer voorstel hoe dit ruik nie – en dis nie moeilik om te voorspel dat julle nog baie lank daarmee sal moet saamleef nie. Mens verbeel jou mos dat jy dit steeds kan ruik al is dit lankal weg….
Dis die kakste storie ooit!Geniet die heerlike geure van jou eie huis.
Smeer vics in jou neusgate.
Ons is uit daai gebou het teen ‘n sluiterspoed van een duisendste sekonde–g’n tyd vir fotos nie!
Of stop toe met Vaseline!
Ons het dit vanoggend gedoen, (nou nie die roosgeur nie!), dit nogal gehelp, vir ‘n rukkie.
Hulle beweeg daar rond asof hulle op lunch is, sonder neusmaskers!
So by my kool,’n onaangename ervaring!
Militêre ingryping sou nogal gehelp het!
ja, kort-kort verbeel jy jou jy kry ‘n whiff.
Hene Lou, en jy vertel van goud en ek van, wel, jy weet!
Eish–sal ‘n dilemma wees as daai borrel ‘n ou tref as jy op die troon sit!
Uit ondervinding kan ek vir jou sê: Druk jou neus toe en hol!
Haai shame Lewies! Ek kan dink waardeur julle gegaan het!
Hey Maryke, dit was ‘n anderste ding daai. Mog dit my gespaar bly om dit weer te beleef.
Om te dink ‘m kakstorie kan mens goue sterre besorg!
Dis ‘n baie slegte ervaring.
Ek het nou hierdie kakstorie regtig geniet!Snaaks dat sulke k@kstories ‘n mens se verbeelding so kan aangryp.Seker maar te doen met die ou mens se inherente oergeit!Perdebytjie
onse Afrikaners lag te lekker vir riollstoties, vra maar vir Leon Schuster!
Ja, en as ons dit oor die radio hoor of op die silwerdoek sien, is ons kamma vreeslik geskok en verontwaardig, want dis o, so kommin!Intussen is die lagie hoogere vernis maar papierdun.Die ou wat dit nie heimlik geniet nie, moet nog gebore word!Perdebytjie